fi sv fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi et fi fi fi fi fi fi fi fi ko nl fi ro fi nl fi fr pl fi fi fi fi fi fi fi fi fi fi et fi fi fi fi fi fi fi fi fi fi fi fi fi fi fi fi fi fi fi fi et fi fi fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi fi fi fi fi th pl fi fi fi fi fi fi fi fi fi fi fi fi fi fi en el ms eo cs fi de en fi cs hu fi fi fi cs fi fi cs fi fi fi fi fi en fi en fi fi fi fi cs fi en hbs_lat fi fi fi cs fi hbs_lat fi hu fi fi fi cs fi en hbs_lat fi hu fi fr fi fi fi fi cs fi en hbs_lat fi hu fi hu fi fi cs fi hbs_lat fi hu fi fi fi fi fi fi cs fi en hbs_lat fi fi fi fi fi fi fi fi en fi en fi de fi fi fi hbs_lat pt fi fi fi fi fi fi nl eo fi eo nl eo nl sl fi fi fi hbs_lat fi fi fi fi nl fi fi fi fi fi fi fi fi fi fi fi fi fi fi fi fi fi fi id fi it fi fi fi fi fi fi fi fi en fi fi fi fi fi fi fi fi fi fi it fi it fi fi lv en fi fi en fi fi en fi fi fi fi fi fi it fi de fi fi fi fi fi ms fi fi fi fi fi fi fi es nl fi fi fi fi fi fi fi hbs_lat nl fi it fi fi fi fi ceb en fi fi fi fi sv es es fi fi fi fr ms fi fi sq fi it fi fi fi fi fi fi fi fi fi fi fi fi pt fi fi fi fi fi fi it fi fi fi fi en fi fi fi fi fi fi fi fi fi fi fi id fi fi fi fi pt it fi eo fi fi fi fi fi fi fi th fr fi fi fi ms fi fi fi de
A R B e e T i T: helmikuuta 2016
D I Y - K Ä S I T Y Ö T - I D E A T - S I S U S T A M I N E N - R E M O N T O I N T I - O N N I S T U M I N E N - T U U N A U S
Tytön huoneessa on aloitettu pieni pintaremontti.
Tehtiin uusi helppo sängynpääty runkopatjasängylle.
Aluksi pakkeloin seinästä ruuvin reikiä umpeen. Tällä seinällä sijaitsi aikaisemmin String Pocket -hyllykkö ja se siirrettiin vastapäiselle seinälle, joten seinä oli aika pahan näköinen. Samaten maalasin seinän kertaalleen uudestaan paperin valkoisella maalilla (F497).
Käytiin ostamassa havuvaneria, 120mm paksua. Ostettiin yksi levy josta sahattiin hyllylevy ja päätylevyt. Levy olisi saanut olla 280cm, mutta se olikin vain 240, joten tämä jäi hieman suunniteltua sängynpäätyä kapeammaksi. Korkeutta tällä on 110cm, kun hyllylevy (n. 9cm) sahattiin pitkältä sivulta. Kasattiin sängynpääty kokoon ja ruuvattiin kiinni. Pakkeloin ruuvien paikat ja hieman oksien jättämiä jälkiä ja maalasin samalla valkoisella maalilla kahteen kertaan.
Oikeastaan ihan hyvä että levy olikin vain 220cm leveä, koska pistorasia jäi nyt näkyviin ja sitä voi käyttää hyväksi. Sänky on 120cm. Sängynpäätyyn olisi tarkoitus tilata vielä muutama säilytysrasia kiinnitettäväksi päätyyn, jossa voi sitten laturia ja kännykkää säilyttää.
Nurkka jäi nyt vielä vähän auki, että mitä siihen keksisi, vai jättääkö vain noin.
Tarkoitushan olisi laittaa makuuhuoneisiin valkoinen muovimatto lattian pinnoitteeksi, joten remontti on vasta alussa. Samaten vaatekaappi olisi tarkoitus vaihtaa vähän toisenlaiseksi systeemiksi. Mutta me tehdään remppaa nyt pienellä rahalla eli vähän kerrallaan.
Havulevyvaneri 2400*1200*120 maksoi n. 32 euroa ja remonttimaali (n.3l) noin 35 euroa.
Julisteet on tulostettu netistä ja kehystetty peruskehyksiin.
Kattolamppu vaihdettiin uuteen ja se vielä uupuu kuvasta.
Tuli ostettua väärän mallinen kattopistoke,
joten se vielä hankitaan niin saadaan lamppu kuviin vielä :)
Tytön huoneen remontoinnista olen tehnyt jutun aikaisemmin, voi käydä kurkkimassa.
Tästä postauksesta vielä on vaihdettu tapettikin huoneeseen.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Ideat, ostokset, Remontti, Sisustus, Tekniikka
Kun noita leipä ohjeita on tullut laitettua tänne,
niin pitäähän niiden päälle olla jotain levitettävää ja tämä on kyllä niin hyvää!
Kannattaa testata voin ja margariinin sijaan vähän terveellisempää vaihtoehtoa.
Ensin ostin kaupasta valmista ja olihan se tököttiä. Varmasti just sitä oikeaa hummusta, mutta minun suomalaiseen suuhuni vähän liian tujua tavaraa. Tästä itsetehdystä tuli paljon miedompaa.
- oliiviöljyä n. 3 rkl
- 2 valkosipulin kynttä
- 2 rkl tahinia eli seesamtahnaa
- 1 tl juustokuminaa
- sitruunamehua silleen sopivasti
lisäksi voit lisätä mausteita, paprikajauhetta, cayennepippuria..
Huuhtele herneet ja soseuta ne oliiviöljyn kera.
Lisää murskattu valkosipuli, tahini ja juustokumina.
Lopussa lisää sitruuna ja soseuttele.
Itsetehdyt sämpylät ja levite :)
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Ideat, Leivonta, Tekniikka
Hyvää Ystävänpäivää vadelma-suklaamutakakun kera
Tein Hellapoliisin ohjeella vadelma-mutakakkua.
Suklaa oli tosin tummaa taloussuklaata,
mutta upottelin vadelmia taikinan joukkoon uuniin laitettaessa.
3 munaa keltuaiset ja valkuaiset eroteltuina
75 g sokeria (n. 3/4 dl)
Vatkaa keltuaiset ja sokeri vaahdoksi, lisää jauhot.
Sulata voi kattilassa, nosta pois levyltä ja lisää joukkoon paloiteltu suklaa,
anna suklaan sulaa joukkoon. Lisää voi-suklaaseokseen 1 rkl vettä, sekoita tasaiseksi.
Yhdistä keltuais-sokerivaahto ja suklaaseos.
Vatkaa valkuaiset kovaksi vaahdoksi.
Sekoita 1/3 osa valkuaisvaahdosta hyvin muun taikinan joukkoon ja
jäljelle jäävä osuus varovasti nostellen.
Kaada taikina voideltuun ja jauhotettuun, halkaisijaltaan 18 cm irtopohjavuokaan.
Työnnä kakun keskiosaan taikinan sisään vadelmia.
Paista uunin alimmalla ritilätasolla 200 asteessa puolisen tuntia.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Jouluna kotipuolessa käydessä osui käsiin Kauhajoen Joulu -lehti, jossa oli kauniiden rasojen ohje.
Äiti lähetti ohjeen postissa kun se unohtui ottaa matkaan ja nyt sain ne tehtyä.
Tosin ohjeen mukaan rasojen varressa pitäisi olla punaista raitaa, mutta mulla nyt ei sattunut löytymään yhtään kerää saati keränloppua punaista, joten jätin ne suosiolla pois.
Ohjeessa opastetaan tekemään rasat Nalle-langasta, mutta kun mulla oli 7 veikkaa, niin tein siitä, josta seurasi se että rasoista tuli aivan liian isot ohjeen mukaan tehtynä. Ohjeessa kun neuvotaan tekemään 60 silmukalla, hups, mikä määrä. Pienensin siis hieman kuviota, mulla jäi kolmas pystyrivi pois ja lapasista tuli minusta oikeastaan tasapainoisemmat kun siinä on vain kaksi kuvioriviä.
Mulla on siis silmukkamääränä 11/puikko eli 44.
Ja jos joku ei tiedä niin rasat meinaa pohojammaan murtehella lapasia.
Ny ei tartte sanua, notta ristus äitee, mun rasat pärkyää.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Asuste, Ideat, Käsine, Langat, Neulonta, Tekniikka, Vaate, Värit
Testasin tehdä pinaattilättyjä pakastepinaattikeitosta ja testaushan onnistui.
Sulattelin keiton ja lisäsin joukkoon 2 kananmunaa, 2 dl vehnäjauhoja ja vettä.
Paistoin voissa ja tulipahan oikein hyviä lättyjä.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Ideat, Tekniikka, Uusiokäyttö
Osallistuin kivaan talvisukka-haasteeseen, johon ohjeita tuli päivittäin noin 8 rivin verran.
Oli kiva neuloa kun ei etukäteen tiennyt muutakuin sukat näistä pitäisi syntyä.
Hommaa oli vain vaihtaa aina välillä oikean kokoiset puikot työhön,
kun mulla vain on yhdet kutakin kokoa ja kahta sukkaa neuloin yhtä aikaa.
Päädyin sitten valitsemaan vain kolme väriä sukkiin.
Tummanharmaa-mustan ja valkoisen lisäksi tuollaisen beigen.
Langanloppuja kaikki nämä oli.
Uudenlaisen resorin opin, kun oikea silmukka otettiinkin takapuolelta eikä tavislailla edestä.
Kantapäätä en kylläkään jaksanut alkaa opetella siten kuin Tiina teki,
eli tein peruskantapään minkä itse osaan.
Näistä tuli aika kivat. mulla vain ei oikein hyvin vielä onnistu pitkien kuviovälien neulominen, vaan alkaa lanka kinnata välillä. Nämä sukat meni tyttärelle, kun omaan jalkaan ovat vähän liian tiukat.
Instagramista löydät PAAAL-JON näitä haastesukkia hästägillä #muitaihaniatalvisukat.
Nyt olisi alkamassa uusi haaste, johon varmaan tulee myös tartuttua,
vaikka työn alla onkin jo lapaset oman kotipaikkakuntani kuosilla, Kauhajoen kuvarasat.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Asuste, Ideat, Jämälangat, Langat, Neulonta, Sukka, Tekniikka
Piti laittaa tänne muistiin tämä sämpyläohje.
Tästä on tullut meidän perheen ehdoton suosikki.
Kaupan leivät homehtuu laatikkoon, kun näitä vaan tahdotaan syödä.
Jo onhan tämäkin ohje taas vaan niin helppo että aivan itkettää :)
Tätä ohjettahan voi varioida miten haluaa, mutta teen yleensä tällä ohjeella.
Sekoita keskenään ainekset ja lisää kädenlämpöinen vesi. Itse lisään vettä siten että taikina on vellimäinen. Noin 7-8 dl menee. Peitä astia kelmulla ja laita hetken jäähtymisen jälkeen jääkaappiin. Jääkaapissa kulho saa olla vaikka seuraavaan aamuun asti tai sitten pari tuntia.
Valmiista, kohonneesta taikinasta nostellaan kahdella lusikalla taikinaa pellille ja
paistellaan uunissa 230 asteessa noin puoli tuntia. Vajaakin riittää.
Aurinko alkaa näkymään paljon enemmän täällä pohjoisessakin.
Tytön kanssa suunniteltiin sille uutta sängynpäätyä jota aletaan rakennella tässä pikapuoliin.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Ideat Virkkaus Tekniikka Sisustus Asuste Neulonta Tuunaus Jämälangat Uusiokäyttö Koristelu Askartelu Värit Langat ostokset Sukka Päähine Vaate Leivonta Huivi Entisöinti Käsine turhake Amigurumi Vanhat työt Remontti Jälkiruoka Ompelu Matto Huovutus Tossu Laukku Sidontatyöt väärintehty Keramiikka Korut Pihasuunnitelma
Näytä 10 Näytä kaikki
Sea Shell Flower -huivi
Amigurumi/lelu: Maisa Hiiri nro2
Pojan ja vauvan kravatit
DIY Paperipussi - Le Sac rullaverhosta
Miehen ja naisen villasukat
Virkattu Persian tiles -villapeitto
Valokuvat: tekijän omat :). Teema: Yksinkertainen. Sisällön tarjoaa Blogger.